Laʼnatlanganlar oroli
Laʼnatlanganlar oroli (inglizcha: Shutter Island) — 2010-yilda Dennis Lehanening shu nomli romani asosida rejissor Martin Scorsese tomonidan suratga olingan Amerika psixologik triller filmi. Filmda bosh rollarni Leonardo DiCaprio, Mark Ruffalo, Ben Kingsley, Michelle Williams, Emily Mortimer va Max von Sydow ijro etgan. Film rejissor Martin Scorsese va aktyor Leonardo DiCaprio oʻrtasidagi toʻrtinchi hamkorlik ishidir. Film 2010-yil 19-fevralda chiqarildi va tanqidchilar tomonidan xush qarshilandi. Milliy koʻrib chiqish kengashi tomonidan 2010-yilning eng yaxshi oʻnta filmidan biri sifatida tanlandi hamda dunyo boʻylab $294 million dollardan koʻproq pul ishladi.